ભારતમાં પણ નાણાંમંત્રી અરૂણ જેટલી અને રિઝર્વ બેન્ક ઓફ ઇન્ડિયા (આરબીઆઈ)એ પણ ચેતવણી આપી છે કે લોકો બિટકોઇનની લેવડદેવડ પોતાના રિસ્ક પર કરે. સરકારનું કહેવું છે કે દેશમાં બિટકોઇન સહિત કોઇપણ ક્રિપ્ટોકરન્સી માન્ય ચલણ નથી. જ્યારે રિઝર્વ બેન્કે કેટલીય વખત કહ્યું કે ક્રિપ્ટોકરન્સી બનાવી, તેનું ટ્રેડિંગ કરવું કે પેમેન્ટમાં તેનો ઉપયોગ કરવો કોઇપણ કેન્દ્રીય બેન્ક કે નાણાંકીય પ્રાધિકરણની તરફથી અધિકૃત નથી. નાણાં મંત્રાલય એ બિટકોઇન ટ્રેડિંગને પોંજી સ્કીમ જેવી ગણાવી દીધી.